Source: http://legislatie.just.ro/Public/DetaliiDocument/225091
Timestamp: 2020-08-13 06:18:31+00:00
Document Index: 42195847

Matched Legal Cases: ['HOTĂRÂRE nr. 229', 'Articolul 1', 'Articolul 2', 'Articolul 3', 'Articolul 3', 'Articolul 4', 'Articolul 5', 'Articolul 6']

HOTARARE (A) 229 04/03/2009 - Portal Legislativ
privind reorganizarea Regiei Naționale a Pădurilor - Romsilva și aprobarea regulamentului de organizare și funcționare
PRIM-MINISTRUEMIL BOCContrasemnează:Ministrul agriculturii, pădurilor și dezvoltării rurale,Ilie SârbuMinistrul muncii, familiei și protecției sociale,Marian SârbuMinistrul mediului,Nicolae NemirschiMinistrul finanțelor publice,Gheorghe Pogea
HOTĂRÂRE nr. 229 din 4 martie 2009 privind reorganizarea Regiei Naționale a Pădurilor - Romsilva și aprobarea regulamentului de organizare și funcționare
În temeiul art. 108 din Constituția României, republicată, și al art. 11 alin. (2) din Legea nr. 46/2008 - Codul silvic, cu modificările și completările ulterioare,Guvernul României adoptă prezenta hotărâre. + Articolul 1(1) Regia Națională a Pădurilor - Romsilva, denumită în continuare Romsilva, se reorganizează potrivit prevederilor prezentei hotărâri.(2) Romsilva este persoană juridică, cu sediul central în municipiul București, str. Petricani nr. 9 A, sectorul 2, și funcționează pe bază de gestiune economică și autonomie financiară. (la 08-05-2015, Alin. (2) al art. 1 a fost modificat de pct. 1 al art. I din HOTĂRÂREA nr. 301 din 29 aprilie 2015 publicată în MONITORUL OFICIAL nr. 315 din 8 mai 2015. ) (3) Romsilva este regie autonomă de interes național, aflată sub autoritatea statului, prin autoritatea publică centrală care răspunde de silvicultură.(4) Regulamentul de organizare și funcționare a Romsilva, precum și atribuțiile și competențele consiliului de administrație și ale directorului general sunt prevăzute în anexa nr. 1. + Articolul 2(1) Romsilva are în structura sa unități fără personalitate juridică, prevăzute în anexa nr. 2, și unități cu personalitate juridică, prevăzute în anexa nr. 3, ale căror adrese pot fi modificate prin hotărâre a Consiliului de administrație al Romsilva.(2) Structurile organizatorice și funcționale ale unităților prevăzute la alin. (1) se aprobă de Consiliul de administrație al Romsilva, conform prevederilor legale în vigoare.(3) Unitățile cu personalitate juridică prevăzute la anexa nr. 3 provin din subunități ale direcțiilor silvice. (la 08-05-2015, Alin. (3) al art. 2 a fost modificat de pct. 10 al art. I din HOTĂRÂREA nr. 301 din 29 aprilie 2015 publicată în MONITORUL OFICIAL nr. 315 din 8 mai 2015, prin înlocuirea unei sintagme. ) (4) Încadrarea în noile structuri organizatorice a personalului existent la data intrării în vigoare a prezentei hotărâri se face pe baza verificării cunoștințelor profesionale, în condițiile prevăzute de lege, în limita posturilor disponibile.(5) Reîncadrarea în noile structuri organizatorice și în numărul de posturi aprobat se face în termen de 90 de zile de la data intrării în vigoare a prezentei hotărâri. + Articolul 3Patrimoniul propriu al Romsilva, înregistrat în evidențele contabile la data de 30 iunie 2019, totalizează 458.494.519 lei, fiind constituit prin însumarea patrimoniilor unităților din structura sa. (la 29-04-2020, Articolul 3 a fost modificat de Punctul 1, ARTICOLUL UNIC din HOTĂRÂREA nr. 332 din 23 aprilie 2020, publicată în MONITORUL OFICIAL nr. 346 din 29 aprilie 2020 ) + Articolul 4(1) Romsilva are ca scop principal gestionarea durabilă și unitară a fondului forestier proprietate publică a statului.(2) Activitatea principală desfășurată de Romsilva este "Silvicultură și alte activități forestiere", clasa CAEN 0210.(3) Prin activitățile pe care le desfășoară, Romsilva urmărește:a) aplicarea strategiei naționale în domeniul silviculturii, acționând pentru apărarea, conservarea și dezvoltarea durabilă a fondului forestier proprietate publică a statului, respectiv a celui proprietate publică a unităților administrativ-teritoriale sau proprietate privată pe care îl administrează, precum și pentru gestionarea fondurilor de vânătoare și de pescuit atribuite, pentru recoltarea, prelucrarea și valorificarea, prin acte și fapte de comerț, a produselor specifice fondului forestier, exercitând și atribuții de serviciu public cu specific silvic; ... b) efectuarea de lucrări de cercetare științifică, dezvoltare tehnologică și proiectare de investiții în domeniul silviculturii și în alte domenii ale științelor naturale, precum și întocmirea de documentații topo-cadastrale; ... c) administrarea prin intermediul subunităților cu personalitate juridică sau preluarea în custodie, în condițiile legii, a ariilor naturale protejate în care fondul forestier proprietate publică a statului deține o pondere majoritară, asigurând conservarea biodiversității acestora; ... d) aplicarea strategiei și implementarea programelor de ameliorare genetică a cabalinelor de rasă, creșterea, ameliorarea, calificarea și exploatarea efectivelor de cabaline din secțiile proprii, organizarea și desfășurarea de competiții hipice; ... e) creșterea animalelor de blană și efectuarea cercetării științifice și dezvoltării tehnologice în acest domeniu. ... + Articolul 5Anexele nr. 1-3 fac parte integrantă din prezenta hotărâre. + Articolul 6Pe data intrării în vigoare a prezentei hotărâri, Hotărârea Guvernului nr. 1.105/2003 privind reorganizarea Regiei Naționale a Pădurilor - Romsilva, publicată în Monitorul Oficial al României, Partea I, nr. 678 din 26 septembrie 2003, cu modificările și completările ulterioare, se abrogă.
Gheorghe PogeaBucurești, 4 martie 2009.Nr. 229. + Anexa nr. 1REGULAMENTde organizare și funcționare a Regiei Naționale a Pădurilor - Romsilva + Anexa nr. 2
Nr. crt. Denumirea direcției Sediul unității
1. Direcția Silvică Alba Municipiul Alba Iulia, județul Alba
2. Direcția Silvică Arad Municipiul Arad, județul Arad
3. Direcția Silvică Argeș Municipiul Pitești, județul Argeș
4. Direcția Silvică Bacău Comuna Hemeiuș, județul Bacău
5. Direcția Silvică Bihor Municipiul Oradea, județul Bihor
6. Direcția Silvică Bistrița-Năsăud Municipiul Bistrița, județul Bistrița-Năsăud
7. Direcția Silvică Botoșani Municipiul Botoșani, județul Botoșani
8. Direcția Silvică Brașov Municipiul Brașov, județul Brașov
9. Direcția Silvică Brăila Municipiul Brăila, județul Brăila
10. Direcția Silvică Buzău Municipiul Buzău, județul Buzău
11. Direcția Silvică Caraș-Severin Municipiul Reșița, județul Caraș-Severin
12. Direcția Silvică Călărași Municipiul Călărași, județul Călărași
13. Direcția Silvică Cluj Municipiul Cluj-Napoca, județul Cluj
14. Direcția Silvică Constanța Municipiul Constanța, județul Constanța
15. Direcția Silvică Covasna Municipiul Sfântu Gheorghe, județul Covasna
16. Direcția Silvică Dâmbovița Municipiul Târgoviște, județul Dâmbovița
17. Direcția Silvică Dolj Municipiul Craiova, județul Dolj
18. Direcția Silvică Galați Municipiul Galați, județul Galați
19. Direcția Silvică Giurgiu Municipiul Giurgiu, județul Giurgiu
20. Direcția Silvică Gorj Municipiul Târgu Jiu, județul Gorj
21. Direcția Silvică Harghita Municipiul Miercurea-Ciuc, județul Harghita
22. Direcția Silvică Hunedoara Municipiul Deva, județul Hunedoara
23. Direcția Silvică Ialomița Municipiul Slobozia, județul Ialomița
24. Direcția Silvică Iași Municipiul Iași, județul Iași
25. Direcția Silvică Ilfov Municipiul București
26. Direcția Silvică Maramureș Municipiul Baia Mare, județul Maramureș
27. Direcția Silvică Mehedinți Municipiul Drobeta-Turnu Severin, județul Mehedinți
28. Direcția Silvică Mureș Municipiul Târgu Mureș, județul Mureș
29. Direcția Silvică Neamț Municipiul Piatra-Neamț, județul Neamț
30. Direcția Silvică Olt Municipiul Slatina, județul Olt
31. Direcția Silvică Prahova Municipiul Ploiești, județul Prahova
32. Direcția Silvică Satu Mare Municipiul Satu Mare, județul Satu Mare
33. Direcția Silvică Sălaj Municipiul Zalău, județul Sălaj
34. Direcția Silvică Sibiu Municipiul Sibiu, județul Sibiu
35. Direcția Silvică Suceava Municipiul Suceava, județul Suceava
36. Direcția Silvică Teleorman Municipiul Alexandria, județul Teleorman
37. Direcția Silvică Timiș Municipiul Timișoara, județul Timiș
38. Direcția Silvică Tulcea Municipiul Tulcea, județul Tulcea
39. Direcția Silvică Vâlcea Municipiul Râmnicu Vâlcea, județul Vâlcea
40. Direcția Silvică Vaslui Municipiul Vaslui, județul Vaslui
41. Direcția Silvică Vrancea Municipiul Focșani, județul Vrancea
42. Complex Silva Str. Petricani nr. 9A, municipiul București, cod 023841
(la 29-04-2020, Anexa nr. 2 a fost modificată de Punctul 2, ARTICOLUL UNIC din HOTĂRÂREA nr. 332 din 23 aprilie 2020, publicată în MONITORUL OFICIAL nr. 346 din 29 aprilie 2020 ) + Anexa nr. 3
cu personalitate juridică din structura Regiei Naționale a Pădurilor - Romsilva +
Nr. crt. Denumirea unității Sediul unității
1. Administrația Parcului Natural Balta Mică a Brăilei Str. Golești nr. 29, municipiul Brăila, județul Brăila, cod 810024
2. Administrația Parcului Natural Bucegi Str. Principală nr. 71, comuna Moroieni, județul Dâmbovița, cod 137310
3. Administrația Parcului Național Buila - Vânturărița Str. Pieții nr. 7, orașul Horezu, județul Vâlcea, cod 245800
4. Administrația Parcului Național Călimani Satul Șarul Dornei, comuna Șarul Dornei, nr. 54 C, județul Suceava, cod 727515
5. Administrația Parcului Național Cheile Bicazului - Hășmaș Satul Izvorul Mureș, comuna Voșlăbeni, Strada Principală nr. 664, județul Harghita, cod 537355
6. Administrația Parcului Național Cheile Nerei - Beușnița Satul Sasca Montană, comuna Sasca Montană, nr. 236, județul Caraș-Severin, cod 327330
7. Administrația Parcului Natural Comana Str. Gellu Naum nr. 608, comuna Comana, județul Giurgiu, cod 087055
8. Administrația Parcului Național Cozia Str. Lotrului nr. 8A, orașul Brezoi, județul Vâlcea, cod 245500
9. Administrația Parcului Național Defileul Jiului Str. Locotenent-Colonel Dumitru Petrescu nr. 3, municipiul Târgu Jiu, județul Gorj, cod 210182
10. Administrația Parcului Național Domogled - Valea Cernei Str. Castanilor nr. 18, orașul Băile Herculane, județul Caraș-Severin, cod 325200
11. Administrația Parcului Natural Grădiștea Muncelului - Cioclovina Aleea Parcului nr. 21, municipiul Deva, județul Hunedoara, cod 330026
12. Administrația Parcului Natural Lunca Mureșului Pădurea Ceala FN, municipiul Arad, județul Arad, cod 2900
13. Administrația Parcului Natural Munții Maramureșului Str. 22 Decembrie nr. 20, orașul Vișeu de Sus, județul Maramureș, cod 435700
14. Administrația Parcului Național Munții Măcinului Str. 9 Mai nr. 4 bis, municipiul Tulcea, județul Tulcea, cod 820026
15. Administrația Parcului Național Munții Rodnei Str. Principală nr. 1.445, comuna Rodna, județul Bistrița-Năsăud, cod 427245
16. Administrația Parcului Național Piatra Craiului Str. Toplița nr. 150, orașul Zărnești, județul Brașov, cod 505800
17. Administrația Parcului Natural Porțile de Fier Str. Banatului nr. 92, orașul Orșova, județul Mehedinți, cod 225200
18. Administrația Parcului Natural Putna-Vrancea Comuna Tulnici, județul Vrancea, cod 627365
19. Administrația Parcului Național Retezat Satul Nucșoara, comuna Sălașu de Sus, nr. 284, județul Hunedoara, cod 337423
20. Administrația Parcului Național Semenic - Cheile Carașului Str. Petru Maior nr. 69 A, municipiul Reșița, județul Caraș-Severin, cod 320112
21. Administrația Parcului Natural Vânători-Neamț Str. Zimbrului nr. 2, comuna Vânători-Neamț, județul Neamț, cod 617500
22. Muzeul Cinegetic al Carpaților „Posada“ Str. Posada nr. 11, orașul Comarnic, județul Prahova, cod 105700
23. Administrația Parcului Natural Apuseni Satul Sudrigiu, nr. 136, comuna Rieni, județul Bihor, cod 417419
24. Direcția de creștere, exploatare și ameliorare a cabalinelor Str. Petricani nr. 9A, municipiul București, cod 023841
(la 29-04-2020, Anexa nr. 3 a fost completată de Punctul 3, ARTICOLUL UNIC din HOTĂRÂREA nr. 332 din 23 aprilie 2020, publicată în MONITORUL OFICIAL nr. 346 din 29 aprilie 2020 ) ---------